钦定古今图书集成/明伦汇编/氏族典/第578卷 > 《梁书》 > 哥舒翰
## 钦定古今图书集成/明伦汇编/氏族典/第578卷 > 《梁书》 > 哥舒翰

按《唐书哥舒翰传》：“翰，其先盖突骑施酋长哥舒部之
裔。父道元，安西都护，世居安西。翰少补效毂府果毅，
富于财，任侠，重然诺，纵蒱酒长安市，不为长安尉所
礼。慨然发愤游河西，事节度使王倕，稍知名，又事王
忠嗣，署衙将。翰能读《左氏春秋》《汉书》，通大义，疏财多
施予，故士归心。为大斗军副使，名盖军中。擢副陇右”
节度，为河源军使。会忠嗣被罪，帝召翰入朝，拜为陇
右节度使。翰极言忠嗣之枉，帝寤为末，贷其罪。十一
载，加开府仪同三司。翰素与安禄山、安思顺不平，帝
每欲和解之。进封凉国公，兼河西节度使。攻破吐蕃洪济、大莫门等城，收黄河九曲，以其地置洮阳郡，封
平西郡王。杨国忠恶禄山白发其反状，故厚结翰，俄
进太子少保。翰嗜酒，极声色，因风痹，体不仁。既疾废，
遂还京，杜门不朝请。十四载，禄山反，封常清以王师
败，帝乃召见，寻拜太子先锋兵马元帅，部兵二十万
守潼关。翰以军政委田良丘，使王思礼主骑，李承光
主步，三人争长，政令无所统一，众携弛，无斗意。明年，
进拜尚书左仆射、同中书门下平章事。禄山遣子庆
绪攻关，翰击走之。贼将崔乾祐守陜郡，仆旗鼓羸师
以诱战，觇者曰：“贼无备，可图也。”帝信之，诏翰进讨。翰
报曰：“禄山习用兵，今始为逆，不能无备，是阴计诱我
贼远来，利在速战。王师坚守，毋轻出关，计之上也。且
四方兵未集，宜观事势，不必速。”而国忠谬说。帝趣翰
出潼关，复陕、洛，翰窘不知所出。六月，引而东，恸哭出
关，次灵宝西原，与乾祐战，奔溃略尽，还营，羸兵裁八
千，复守关。乾祐进攻，火拔归仁，执以降贼，械送洛阳，
禄山即署司空、同中书门下平章事。诸将皆让翰不
死节，禄山知事不可就，囚之。东京平，安庆绪以翰渡
河，及败，乃杀之。后赠太尉，谥曰武愍。